**Oxford-AstraZenecan COVID-19-rokote**, koodinimeltään **AZD1222**, jota myydään muun muassa tuotenimillä **Covishield** ja **Vaxzevria**, on COVID-19:n ennaltaehkäisyyn tarkoitettu virusvektorirokote. Se on Oxfordin yliopiston ja AstraZenecan kehittämä, ja se annetaan lihaksensisäisenä injektiona käyttäen vektorina muunnettua simpanssin adenovirusta ChAdOx1. Rokotteen teho on 76,0 prosenttia oireisen COVID-19:n ehkäisyssä 22 päivän kuluttua ensimmäisestä annoksesta ja 81,3 prosenttia toisen annoksen jälkeen.

Rokotteen turvallisuusprofiili on hyvä, ja haittavaikutukset, kuten pistoskohdan kipu, päänsärky ja pahoinvointi, häviävät yleensä muutamassa päivässä. Harvemmin voi esiintyä anafylaksiaa (Yhdistyneen kuningaskunnan lääkkeiden ja terveydenhuollon tuotteiden sääntelyvirastolla (MHRA) on 268 raporttia noin 21,2 miljoonasta rokotuksesta 14. huhtikuuta 2021 mennessä). Hyvin harvinaisissa tapauksissa (noin 1 henkilö 100 000:sta) rokotteeseen on yhdistetty suurentunut veritulppariski yhdessä verihiutaleiden alhaisen tason kanssa.[27][28][29] Euroopan lääkeviraston mukaan 4. huhtikuuta 2021 mennessä 222 veritulppatapausta on raportoitu Euroopan talousalueelta ja Yhdistyneestä kuningaskunnasta, jossa noin 34 miljoonaa ihmistä on saanut rokotteen.

Rokote hyväksyttiin ensimmäisen kerran käytettäväksi Ison-Britannian rokotusohjelmassa 30. joulukuuta 2020, ja ensimmäinen kokeilun ulkopuolinen rokotus annettiin 4. tammikuuta 2021. Sittemmin useat lääkevirastot ympäri maailmaa, kuten Euroopan lääkevirasto (EMA) ja Australian Therapeutic Goods Administration, ovat hyväksyneet rokotteen, ja Maailman terveysjärjestö (WHO) hyväksyi sen hätäluetteloon. 34 Joissakin maissa rokotteen käyttö on rajoitettu iäkkäisiin henkilöihin, joilla on suurempi riski sairastua vakavaan COVID-19-tautiin, koska ollaan huolissaan rokotteen hyvin harvinaisista haittavaikutuksista nuoremmilla henkilöillä.

Suomessa nimellä Vaxzevria hankittuja rokotteita annettiin vain yli 65-votiaille marraskuuhun 2021 saakka. Tuolloin käytössä olleet rokote-erät vanhenivat eikä uusia enää hankittu. Sitä korvaavaksi adenovirusvektorirokotteeksi valittiin Janssenin koronavirusrokote, joka myös on adenovirusvektorirokote.  Se on yhdysvaltalaisen Johnson & Johnson -yhtiön kehittämä ja sen belgialaisen tytäryhtiön Janssenin nimellä Euroopassa markkinoima rokote

Lähteet
-------

1. ↑  AstraZeneca COVID-19 Vaccine (AZD1222)  27 January 2021. AstraZeneca.
2. ↑  AstraZenecan koronarokotteen käyttö loppuu Suomessa marraskuussa  14.10.2021. THL, Terveyden ja hyivnvoinnin laitos. Viitattu 24.12.2021.
3. ↑  Juonala Jouko: Näin toimii Johnson & Johnsonin koronarokote – kaksi merkittävää etua *Ilta-Sanomat*.  11.3.2021. Viitattu 24.12.2021.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Oxford-AstraZenecan COVID-19-rokote**.
* Medical Information site for COVID-19 Vaccine AstraZeneca *azcovid-19.com*.
* Vaccines: contract between European Commission and AstraZeneca now published *ec.europa.eu*.
* Vaxzevria (previously COVID-19 Vaccine AstraZeneca) Safety Updates *ema.europa.eu*.
* "An oral history of Oxford/AstraZeneca: ‘Making a vaccine in a year is like landing a human on the moon’". *The Guardian*